OzLabs/hebrew-wiki-articles huggingface dataset:
לואיזה סופיה, נסיכת שלזוויג-הולשטיין-זונדרבורג-אוגוסטנבורג

לואיזה סופיה, נסיכת שלזוויג-הולשטיין-זונדרבורג-אוגוסטנבורג (בגרמנית: Louise Sophie von Schleswig-Holstein-Sonderburg-Augustenburg; 8 באפריל 1866 - 28 באפריל 1952) הייתה נסיכה גרמנית ואחותה של אוגוסטה ויקטוריה, קיסרית גרמניה ומלכת פרוסיה.<ref name="lundy"></ref> היא כתבה שירה תחת השם הבדוי F. Hugin, אשר הושמעה על ידי המלחינה אנה טייכמולר. <ref></ref>

== ביוגרפיה ==
לואיזה נולדה ב-8 באפריל 1866 בקיל, והייתה בתם של פרידריך השמיני, דוכס שלזוויג-הולשטיין ואדלהייד, נסיכת הוהנלוהה-לנגנבורג. היא הייתה אחותם הצעירה של אוגוסטה ויקטוריה, קיסרית גרמניה וארנסט גינטר, דוכס שלזוויג-הולשטיין.

סבה וסבתה של לואיזה מצד אביה היו כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג ולואיזה סופיה אף דנסקאולד-סמסו. סבה וסבתה מצד אמה היו ארנסט הראשון, נסיך הוהנלוהה-לנגנבורג ופאודורה, נסיכת ליינינגן. פאודורה הייתה אחותה למחצה של המלכה ויקטוריה.

ב-24 ביוני 1889 התחתנה לואיזה עם פרידריך לאופולד, נסיך פרוסיה. הוא היה הילד הצעיר והבן היחיד של פרידריך קרל, נסיך פרוסיה ומריה אנה, נסיכת אנהלט-דסאו, והיה נכדו של פרידריך וילהלם השלישי, מלך פרוסיה. החלטתם להתחתן אישרה לכאורה שניתן לשכוח ציונים ישנים (אביו של החתן, פרידריך קרל, נסיך פרוסיה, נטל חלק מרכזי בניצחון הפרוסי נגד דנמרק על שלזוויג-הולשטיין במלחמת שלזוויג השנייה).<ref name="nyt"></ref>

החתונה הייתה אירוע מפואר שנערכה בארמון שרלוטנבורג בברלין. אחד הצופים העיר כי הטקסים "נערכו במלוא הפאר שאירוע כזה דרש, ואשר הראה שהקיסר אינו מוכן לבלום דבר מהפאר והנסיבות המסורתיות של קודמיו, אלא להגביר אותם". נכחו דמויות מלכותיות רבות וחשובות, שכללו את גיסה של לואיזה, הקיסר וילהלם, וגאורגיוס הראשון, מלך היוונים.

ללואיזה היו כמה חוויות של כמעט מוות. בשנת 1896, לואיזה ואחת מבנותיה נפלו דרך הקרח בזמן שהחליקו ליד ארמון גליניקה בפוטסדאם.<ref name="nyt1"></ref> למרות שהם ניצלו, הנסיך פרידריך זכה למחאה מווילהלם השני, קיסר גרמניה אשר הורה לו לשהות בחדרו למשך שבועיים. וילהלם היה גיסה של לואיזה, ולפי מקור אחד, ככל הנראה כעס על הנסיך פרידריך על אדישותו ביחס לאשתו.<ref name="nyt1" /> בשנה שלאחר מכן, לואיזה החליקה מהאוכף בזמן שרכבה על סוס, ונגררה למרחק מה במורד הכביש. לבסוף היא ניצלה על ידי בעלה ושליש.<ref name="nyt2"></ref>

לואיזה ייצגה לעיתים קרובות את אחותה הקיסרית בהתקשרויות חברתיות ובביקורים בבתי חולים. היא התמודדה עם טרגדיה אישית רבה, שכן שלושה מילדיה מתו צעירים; פרידריך קרל מת מפצעיו במלחמת העולם הראשונה ב-1917, ויקטוריה מתה משפעת ב-1923, ופרידריך זיגיסמונד מת לאחר נפילה מסוסו ב-1927. לואיזה עצמה מתה ב-28 באפריל 1952, בגיל 86, בבאד נויהיים, גרמניה המערבית.

== משפחתה ==
ב-24 ביוני 1889 התחתנה לואיזה סופיה בברלין עם פרידריך לאופולד, נסיך פרוסיה, ממנו נולדו לה ארבעה ילדים:
* ויקטוריה מרגרטה, נסיכת פרוסיה (1890–1923), התחתנה עם היינריך השלושים ושלושה, נסיך רויס-קסטריץ
* פרידריך זיגיסמונד, נסיך פרוסיה (1891–1927), התחתן עם מארי לואיז, נסיכת שאומבורג-ליפה
* פרידריך קרל, נסיך פרוסיה (1893–1917)
* פרידריך לאופולד, נסיך פרוסיה (1895–1959)

== אילן יוחסין ==

== קישורים חיצוניים ==

== הערות שוליים ==

קטגוריה:שמות עט
קטגוריה:נסיכות פרוסיה
קטגוריה:ילידי 1866
קטגוריה:נפטרים ב-1952
ארנסט גינתר, דוכס שלזוויג-הולשטיין

ארנסט גינתר, דוכס שלזוויג-הולשטיין (בגרמנית: Ernst Günther von Schleswig-Holstein-Sonderburg-Augustenburg; 11 באוגוסט 1863 - 22 בפברואר 1921) היה דוכס גרמני ואחיה של אוגוסטה ויקטוריה, קיסרית גרמניה ומלכת פרוסיה.

== ביוגרפיה ==
ארנסט גינתר נולד ב-11 באוגוסט 1863 בדולציג, והיה בנם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג. בשנת 1880 הוא ירש את תואר אביו כדוכס שלזוויג-הולשטיין.

ב-2 באוגוסט 1898 התחתן ארנסט גינתר בקובורג עם דורותיאה, נסיכת סקסוניה-קובורג-גותה, בתם של פיליפ, נסיך סקסוניה-קובורג-גותה ולואיז, נסיכת בלגיה. סב הכלה, לאופולד השני, מלך הבלגים, לא השתתף בחתונה אבל שלח את השרשת הגדולה של מסדר לאופולד כמתנת חתונה.

לבני הזוג לא היו ילדים. עם זאת, ב-11 בנובמבר 1920, ארנסט גינתר אימץ את הנסיך יוהאן גיאורג ואת אחותו הנסיכה מריה לואיזה, ילדיו של הנסיך אלברכט משלזוויג-הולשטיין-זונדרבורג-גליקסבורג. <ref></ref>

לאחר מותו ב-22 בפברואר 1921, בן דודו אלברט, נסיך שלזוויג-הולשטיין-זונדרבורג-אוגוסטנבורג ירש את התואר דוכס שלזוויג-הולשטיין. מאחר שהדוכס אלברט מת ללא ילדים, קו שלזוויג-הולשטיין-זונדרבורג-אוגוסטנבורג נכחד יחד איתו. יורשו כראש בית שלזוויג-הולשטיין היה פרידריך פרדיננד, דוכס שלזוויג-הולשטיין-זונדרבורג-גליקסבורג.

== אילן יוחסין ==

== קישורים חיצוניים ==

== הערות שוליים ==

קטגוריה:דוכסים גרמנים
קטגוריה:ילידי 1863
קטגוריה:נפטרים ב-1921
קטגוריה:חברי הבית העליון של הלנדטאג של פרוסיה
ג'ו בורו

ג'וזף (ג'ו) לי בורו (באנגלית: Joseph Lee Burrow ; נולד ב-10 בדצמבר 1996) הוא שחקן פוטבול אמריקאי בעמדת הקוורטרבק, המשחק בסינסינטי בנגלס מליגת ה-NFL. בורו זכה ב-2019 בגביע הייזמן לאור הישגיו בליגת המכללות. הוא נבחר ראשון בדראפט ה-NFL בשנת 2020 מאוניברסיטת המדינה של לואיזיאנה.

==ביוגרפיה==

בורו נולד באיימס שבאיווה. אביו ג'ים היה שחקן פוטבול מקצועי ששיחק ב-NFL ובליגה הקנדית.

בורו קיבל מלגת ספורט לאוניברסיטת המדינה של אוהיו, הוא לא נכלל בסגל קבוצת הפוטבול בעונה הראשונה ובשתי העונות הבאות שימש קוורטרבק מחליף. לאחר שסיים את לימודיו עבר ב-2018 לאוניברסיטת המדינה של לואיזיאנה. את העונה הראשונה סיים במאזן 10–3 וזכייה של הקבוצה בפיאסטה בול. עונתו האחרונה בליגת המכללות הייתה מוצלחת במיוחד הוא הוביל את הקבוצה למאזן מושלם של 15–0 וזכייה באליפות המכללות לאחר ניצחון 42–25 בגמר על אוניברסיטת קלמסון. בורו השיג בעונה זו 5,671 יארד ו-60 טאצ'דאונים במסירה בנוסך לעוד חמישה טאצ'דאונים בריצה. במשחק הגמר השיג 463 יארד ושישה טאצ'דאונים. על הישגיו עוטר בגביע הייזמן לשחקן המכללות המצטיין.

בדראפט 2020 נבחר ראשון, על ידי סינסינטי בנגלס. עונתו הראשונה בקבוצה נקטעה במשחק העשירי כשקרע שתיים מרצועות ברכו והושבת לשארית העונה. עד אז השיג 2,688 יארד ו-13 טאצ'דאונים במסירה.

בעונת 2021 הוביל את הבנגלס לזכייה בראשות הבית והעפלה לפלייאוף, לראשונה מאז 2015. משחק השיא שלו היה במחזור ה-16 בניצחון 41–21 על בולטימור רייבנס, בו רשם 525 יארד וארבעה טאצ'דאונים במסירה. את העונה סיים עם שיאי מועדון של 4,611 יארד ו-34 טאצ'דאונים במסירה. בפלייאוף ניצחה הקבוצה בסיבוב הראשון את לאס וגאס ריידרס 26–19 בעזרת 244 יארד ושני טאצ'דאונים של בורו. בסיבוב השני גברה בחוץ על המדורגת מספר אחת טנסי טייטאנס 19–16 במשחק בו מסר בורו ל-348 יארד ונחטף פעם אחת. בגמר חטיבת ה-AFC גברה סינסינטי בחוץ על קנזס סיטי צ'יפס 27–24. בורו הוליך את הבנגלס לניצחון בהארכה לאחר פיגור של 3–21 במהלך המשחק. בסופרבול LVI מסר ל-263 יארד וטאצ'דאון אחד בהפסד 20–23 ללוס אנג'לס ראמס.

==סטטיסטיקה בולטת==
מעודכן לסוף העונה הסדירה של 2023:

==== עונה סדירה ====
*מאזן ניצחונות: 29 ניצחונות לעומת 22 הפסדים ותיקו אחד
*יחס מסירות לטאצ'דאון מול חטיפות: 97 טאצ'דאונים לעומת 37 אינטרספשנים
*סך הכול יארדים במסירה: 14,083
*טאצ'דאונים בריצה: 10
*סך הכל יארדים בריצה: 517

==== פלייאוף ====
*מאזן ניצחונות: 5 ניצחונות לעומת שני הפסדים
*יחס מסירות לטאצ'דאון מול חטיפות: 9 טאצ'דאונים לעומת 4 אינטרספשנים
*סך הכול יארדים במסירה: 1,826
*טאצ'דאונים בריצה: 1
*סך הכל יארדים בריצה: 101
==קישורים חיצוניים==

* [https://www.pro-football-reference.com/players/B/BurrJo01.htm ג'ו בורו] באתר pro-football-reference.com
* [https://www.heisman.com/heisman-winners/joe-burrow/ ג'ו בורו] באתר גביע הייזמן

קטגוריה:אמריקאים שנולדו ב-1996
קטגוריה:שחקני פוטבול: קוורטרבקים
קטגוריה:שחקני פוטבול אמריקאים
קטגוריה:זוכי גביע הייזמן
קטגוריה:שחקני סינסינטי בנגלס
קטגוריה:בוגרי אוניברסיטת המדינה של אוהיו
קטגוריה:בוגרי אוניברסיטת המדינה של לואיזיאנה
כפר סאבא

כַּפְר סַאבַּא (בערבית: كفر سابا), הידוע גם בשם כפר סבא הערבית, היה כפר ערבי בנפת טולכרם ממזרח לעיר כפר סבא, ובו מסגד, מאוזוליאום ובית קברות מוסלמי. הכפר נכבש במהלך מבצע מדינה בזמן מלחמת העצמאות על ידי חטיבת אלכסנדרוני, ב-13 במאי 1948.<ref></ref>

== היסטוריה ==
לכפר מקורות עתיקים מימי תקופת בית שני, ומקור שמו ביישוב היהודי כפר סבה המוזכר בכתובת רחוב. ניתן למצאו בכתבים של הגאוגרפים הערביים אל־מֻקַדַסִי ונאצר כוסרו מהמאה ה-10.
הכפר מופיע ברישומי המס העותמ'אנים משנת 1596 בנחיאת בני צעב בסנג'ק שכם.<ref></ref>

הקרן לחקר ארץ ישראל תיעדה בשנות ה-70 של המאה ה-19 את כפר סאבא ככפר בגודל בינוני ששכן על תל ובתיו בנוים לבני טיט ואבן. האוכלוסייה בו הוערכה ב-800 נפשות. סמוך לנבי ימין שכנה באר מים טובה. מצפון ומדרום השתרעו מטעי זיתים.<ref>[https://archive.org/details/surveyofwesternp02conduoft/page/134/mode/1up?view=theater]</ref>
לכפר היו שני מבנים מקודשים - נבי יאמין ונבי סֻראקה, מול נבי יאמין.

בשנתה האחרונה של מלחמת העולם הראשונה, 1917, הפך הכפר לזירת מלחמה בין קווי החפירות העות'מאניים והבריטיים, תוך גרימת נזק רב לכפר ועזיבת תושביו, בדומה לגורל תושבי כפר סבא היהודים. הכפר נבנה מחדש לאחר המלחמה.<ref></ref>

במפקד האוכלוסין המנדטורי משנת 1922 נמנו בכפר 546 נפשות.
בסקר הכפרים משנת 1945 נאמדה אוכלוסיית הכפר ב-1,270 תושבים.

ב-13 במאי 1948, במהלך מלחמת העצמאות, כבשו את הכפר יחידות של חטיבת אלכסנדרוני, וגרמו בכך לפינוי המוני של תושבי הכפר, שנהרו מזרחה וגרמו לבהלה בקלקיליה ובכפרים סביבה, ולמנוסה המונית מיישובים אלה.

לאחר המלחמה הוקמו על השטחים החקלאיים של הכפר מושב נווה ימין ב-1949 וקיבוץ ניר אליהו ב-1950. בית ברל, שנוסד ב-1946, התרחב אף הוא לשטחים החקלאיים של הכפר.

העיר כפר סבא התרחבה מזרחה, ושיכון קפלן שוכן על השטח בו שכן המרכז הבנוי של הכפר. חלקו מכונה "הגן הארכאולוגי של כפר סבא" או "תל כפר סבא" ומוצגים בו מספר ממצאים ארכאולוגיים שנמצאו במקום.

ההיסטוריון הפלסטיני וליד ח'אלדי כתב בתחילת שנות ה-90 שמן הכפר נותרו בית הספר (ברחוב השקמה בעיר) ובית העלמין.

==לקריאה נוספת==
*דן אבן: שנות שירות, הוצאת מלוא, 1973

==קישורים חיצוניים==

==הערות שוליים==

קטגוריה:השרון: קהילות ויישובים ערביים שנחרבו במלחמת העצמאות
קטגוריה:יישובים ערביים המשמרים שם עברי
גבעת רזן

[[מפה טופוגרפית של מרכז-מזרח האי ליווינגסטון. גבעת רזן ממוקמת בתחתית הרביע השלישי מימין בשורה העליונה של רביעי המפה.]]
ליווינגסטון, גריניץ', רוברט, סנואו וסמית'.]]
גבעת רזן (באנגלית: Rezen Knoll; בבולגרית: връх Резен ) היא גבעה במזרח האי ליווינגסטון באיי שטלנד הדרומיים, שבאנטארקטיקה .

גובהה של הגבעה 433 מטרים מעל פני הים.

קרחון פרוניקה גובל בגבעה ממזרח ומצפון וממערב לה.

אוכף רזן מקשר בין הגבעה לבין מצוק בורדיק.

רוחבה של גבעה רזן 250 מטרים;

אורכה של גבעת רזן 500 מטרים (בכיוון מזרח - מערב).

פסגת גבעת רזן, והמדרונות המערביים והצפוניים של גבעת רזן, אינם מכוסים קרח בחלקם.

הגבעה ממוקמת 3.94 קילומטרים מדרום-מערב להר בוולס; הגבעה ממוקמת 3.07 קילומטרים מזרחית - דרום-מזרחית מנקודת אלקו; הגבעה ממוקמת מזרחית - צפונית-מזרחית מגבעת סינומורץ;

הגבעה ממוקמת 1.56 קילומטרים צפונית - מזרחית מפסגת ברדיק; ו-630 מטרים צפונית - צפון-מערבית מפסגת ברדיק המערבית.

== היסטוריה ==
=== גילוי ומיפוי הגבעה ===

הגבעה מופתה לראשונה, בשנת 1968, באופן גס, על ידי סוקרים בריטיים.

מיפוי מפורט יותר בוצע בשנת 1991, על ידי Servicio Geográfico del Ejército.

מקומה המדויק של הגבעה, גובהה, ומיפוי מרחקה מאתרים סמוכים, נעשה על ידי הסקר טופוגרפי בולגרי בעונת המחקר (הקיץ האנטארקטי) 1995–1996.

=== מקור השם ===

פסגת מאלק, ופסגת גוליאם הם שמות תיאוריים של פסגות הר ויטושה הסמוך לסופיה, בירת בולגריה.

מאלק - משמעו "קטן" בבולגרית, ו"גוליאם"משמעו "גדול" בבולגרית.

"רזן" משמעו "פרוסה" בבולגרית -

פסגת "מאלאק רזן" היא פסגת "הפרוסה הקטנה", ו"גוליאם רזן" היא פסגת "הפרוסה הגדולה".

גבעת רזן שבאנטארקטיקה נקראת על שם שתי פסגות אלה של הר ויטושה שבבולגריה.

=== הטיפוס לפסגת הגבעה ===

הטיפוס הראשון לפסגת הגבעה בוצע על ידי הבולגרים קוזמן טוחייב (Kuzman Tuhchiev), דימו דימוב (Dimo Dimov) ואיבן טשוקוב (Ivan Tashukov) מבסיס סנט קלימנט אוחרידסקי בעונת המחקר (הקיץ האנטארקטי) 1994–1995.

רזן
תהילים מ"ב

תהילים מ"ב הוא המזמור הארבעים ושניים בספר תהילים (לפי המספור בוולגטה ובתרגום השבעים, המזמור ממוספר כמזמור ה-41) זהו המזמור הראשון בספר השני של תהילים.

המזמור מיוחס לבני קרח המוזכרים בספר דברי הימים כבני לוי וכמשוררים במקדש. בדומה למזמורים מ"ג, מ"ד, מ"ה, מ"ו, מ"ז, מ"ח, מ"ט, פ"ד, פ"ה, פ"ז ופ"ח.
המפרשים נחלקו אודות חלקם במזמורים, יש הטוענים שהם חיברו את המילים או הלחן ויש המפרשים שהם אלו שנהגו לזמרו במקדש.

יש האומרים כי אמירת הפרק היא סגולה לבנין הבית

==תוכנו של המזמור==
מזמור מ"ב מורכב משנים עשר פסוקים ומהווה חלק מיחידה אחת יחד עם מזמור מ"ג. שני המזמורים יחד מתארים שיר געגועים לקרבת אלוהים דרך מקדשו. לשיר שלושה בתים, שניים בפרק מ"ב, והשלישי בפרק מ"ג. הפזמון החוזר חותם כל בית בפנייה של המשורר אל נפשו להתעודד "מַה תִּשְׁתּוֹחֲחִי נַפְשִׁי וַתֶּהֱמִי/וּמַה תֶּהֱמִי עָלָי..."(פסוקים ו' י"ב ופסוק ה' בפרק מ"ג).
=== בית ראשון א'-ה' ===
המשורר מביע רגשות עזים של געגועים ורצון לחידוש המפגש עם אלוהיו:"כְּאַיָּל תַּעֲרֹג עַל אֲפִיקֵי מָיִם כֵּן נַפְשִׁי תַעֲרֹג אֵלֶיךָ אֱלֹהִים"(ב). "צָמְאָה נַפְשִׁי... מָתַי אָבוֹא וְאֵרָאֶה פְּנֵי אֱלֹהִים"(ג). "אֵלֶּה אֶזְכְּרָה..."(ד)
ומסיים בפזמון המבטא את הייחול לאלוהים:"מַה תִּשְׁתּוֹחֲחִי נַפְשִׁי וַתֶּהֱמִי עָלָי הוֹחִילִי לֵאלֹהִים כִּי עוֹד אוֹדֶנּוּ יְשׁוּעוֹת פָּנָיו"(ו).
===בית שני ז'-י"א===
המשורר ממשיך להתגעגע ומדגים את רשותיו בדימויים במצויים בטבע ב"אֶרֶץ יַרְדֵּן וְחֶרְמוֹנִים"(ז). כמו מים שחבל ארץ זה משופע בהם כך גם חווית המשורר:"כָּל מִשְׁבָּרֶיךָ וְגַלֶּיךָ עָלַי עָבָרוּ". ותיאורים אלו גורמים למשורר לתחושות געגוע וחרדות נטישה:"לָמָה שְׁכַחְתָּנִי לָמָּה קֹדֵר אֵלֵךְ בְּלַחַץ אוֹיֵב".
=== בית שלישי ===
ממשיך בפרק מ"ג.

==המזמור בליטורגיה==
* הפרק נאמר על פי נוסח הספרדים לפני ערבית של סוכות.
* לדעת הגר"א, מזמור זה הוא שיר של יום ליום טוב שני של גלויות בסוכות.
* הפרק הוא אחד מעשרת הפרקים הנאמרים בתיקון הכללי.

==המזמור בתרבות==
* כאיל תערוג - ניגון חב"ד<ref>להרחבה: ראה בערך כאיל תערוג</ref>.
* כאייל תערוג - מוטי שטיינמץ.
* כאייל תערוג - מוטי שטיינמץ בלחן של יצחק אונגר, באלבומו עתיק יומין.
* כאייל תערוג - יעקב שוואקי.
* פסוקים ב'-ג', כאיל תערוג, הולחנו ומהווים את אחד השירים המקובלים לסעודה שלישית.
* "פזמון" השיר "מה תשתוחחי"(פסוקים ו',י"ב ופסוק ה' בפרק מ"ג) הולחן בלחנים רבים.
* פסוק ד' הולחן והושר בידי להקת בני הרבנים.

== קישורים חיצוניים ==

* [https://www.929.org.il/page/609 תהילים מ"ב] מתוך פרויקט 929
*

==הערות שוליים==

קטגוריה:ערכים שבהם תבנית בריטניקה אינה מתאימה
מ"ב
קטגוריה:שיר של יום
Threat to Survival

Threat To Survival (בתרגום חופשי לעברית: איום על ההישרדות) הוא אלבום האולפן החמישי של להקת הרוק האמריקאית שיינדאון. האלבום יצא לאור ב-18 בספטמבר 2015.<ref></ref> ארבעה סינגלים ליוו את צאת האלבום, הראשון, "Cut the Cord", יצא ב-29 ביוני 2015. אחריו יצאו "State of My Head" ב-9 באוקטובר, "Asking for It" ב-5 באפריל 2016 ו-"How Did You Love" ב-4 באוקטובר. השיר "Black Cadillac" יצא גם הוא לפני צאת האלבום, כסינגל שיווקי.<ref></ref>

בפברואר 2018 הכריז איגוד תעשיית ההקלטות האמריקאי על האלבום כאלבום זהב, לאחר שבארצות הברית נמכרו חצי מיליון עותקים מהאלבום.

==ביקורות==

האלבום קיבל ביקורות מעורבות. צוות האתר "Sputnikmusic" טען שהאלבום "חסר תוכן לחלוטין", והוסיפו ש"הלחנים פשוט לא זורמים והפזמונים לרוב אינם זכירים. העיבוד של כלי הנגינה חסר מאוד, בלשון המעטה, והרעיונות החדשניים שלהם מפוקפקים לכל היותר. אין כלל תוכן לירי, רגשי או מוזיקלי". למרות זאת האתר ציין שהשיר "Cut the Cord" מצליח להיות אחד הסינגלים הטובים של הלהקה. האתר "AllMusic" היה פחות שלילי ואמר שהאלבום מוכיח שלשיינדאון יש עדיין דלק במיכל, ואף על פי שהנדידה מדי פעם לרדידות של המיינסטרים עלולה לפצל חלק מהמאזינים, יש באלבום מספיק כדי לשמור על המעריצים מרוצים.

==רצועות==
השירים נכתבו על ידי ברנט סמית ודייב באסט, למעט במקרים שבהם צוין אחרת.

==משתתפים==
;שיינדאון
* ברנט סמית – סולן
* זאק מאיירס – גיטרה, קולות רקע
* אריק בס – בס, קולות רקע, הפקה נוספת, הנדסה, הפקה והקלטה בשיר "Cut the Cord"
* ברי קרץ' – תופים וכלי הקשה

;מוזיקאים נוספים
* פטריק וורן – צ'מברלין, סינתיסייזר ותכנות בשירים "Misfits" ו-"Thick as Thieves"
* לין מייברי ושרי בראון - קולות רקע בשירים "Black Cadillac" ו-"Oblivion"
* דלייני מקלרוי – קולות רקע נוספים בשיר "Cut the Cord"

== מיקומי שיא ==

==קישורים חיצוניים==

==הערות שוליים==

קטגוריה:אלבומי שיינדאון
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת אטלנטיק רקורדס
Appium

Appium<ref> [https://economictimes.indiatimes.com/definition/appium-tool "Definition of 'Appium Tool' - The Economic Times".] The Economic Times. Retrieved 2016-10-11.</ref><ref></ref><ref></ref><ref></ref> הוא כלי קוד פתוח שנועד לבדיקות אוטומציה לאפליקציות Android וIOS.

== היסטוריה ==
התוכנה פותחה על ידי דן קולר ב-2011 תחת השם IOSauto ונכתבה בשפת התכנות C#.<ref name=":0"> </ref> באוגוסט 2012, פורסם הקוד של התוכנה תחת כללי הקוד הפתוח ברישיון Apache2.

בינואר 2013, Sause labs הסכימה לממן את Appium והניעה את שכתוב הקוד שלה תוך שימוש ב-Node.js.

בשנת 2014, Appium זכתה בפרס bossie של InfoWorld על התוכנה הטובה ביותר לשולחן העבודה ולנייד בקוד פתוח. Appium גם נבחרה בפרס התוכנה החדשה של השנה על ידי Black duck software.

באוקטובר 2016, Appium הצטרפה לקרן JS.

==קישורים חיצוניים==
* 

==הערות שוליים==

קטגוריה:בדיקות תוכנה
קטגוריה:אוטומציה
ז'ורדן איקוקו

ז'ורדן איקוקו (בצרפתית: Jordan Ikoko; נולד ב-3 בפברואר 1994 במונטרו-פול-יון שבצרפת) הוא כדורגלן מהרפובליקה הדמוקרטית של קונגו המשחק בעמדת המגן הימני בקבוצת פאפוס ובנבחרת הרפובליקה הדמוקרטית של קונגו.

== קריירת מועדונים ==
איקוקו שיחק בקבוצות פריז סן-ז'רמן, קרטיי, לה האבר, לאנס וגנגאן.

ב-16 ביוני 2019 חתם בלודוגורץ ראזגרד מליגת העל הבולגרית.

== קריירה בינלאומית ==
ב-5 בינואר 2017 ערך איקוקו את הופעת הבכורה שלו בנבחרת הרפובליקה הדמוקרטית של קונגו, בהפסד 2-0 לנבחרת קמרון במשחק ידידות. הוא היה חלק מסגל הנבחרת בטורניר גביע אפריקה לאומות 2017, וערך הופעה אחת בטורניר.

== תארים ==
;לודוגורץ ראזגרד
* אליפות בולגריה (2): 2019/2020, 2020/2021
* הסופר קאפ הבולגרי (2): 2019/2020, 2021/2022

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלני פריז סן-ז'רמן
קטגוריה:כדורגלני קרטיי
קטגוריה:כדורגלני לה האבר
קטגוריה:כדורגלני לאנס
קטגוריה:כדורגלני גנגאן
קטגוריה:כדורגלני לודוגורץ ראזגרד
קטגוריה:כדורגלני פאפוס
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2017
קטגוריה:ספורטאים זרים בבולגריה
קטגוריה:ספורטאים מהרפובליקה הדמוקרטית של קונגו בקפריסין
קטגוריה:אישים מהרפובליקה הדמוקרטית של קונגו שנולדו ב-1994
תהילים מ"ג

תהילים מ"ג הוא המזמור הארבעים ושלושה בספר תהילים (לפי המספור בוולגטה ובתרגום השבעים, המזמור ממוספר כמזמור ה-42) המזמור הוא חלקו השני של שיר שהחל בפרק מ"ב. ומיוחס גם הוא לבני קרח המוזכרים בספר דברי הימים כבני לוי וכמשוררים במקדש. כמו מ"ב, מ"ד, מ"ה, מ"ו, מ"ז, מ"ח, מ"ט, פ"ד, פ"ה, פ"ז ופ"ח.
המפרשים נחלקו אודות חלקם במזמורים, יש הטוענים שהם חיברו את המילים או הלחן ויש המפרשים שהם אלו שנהגו לזמרו במקדש.

יש האומרים כי אמירת הפרק היא סגולה לבנין הבית וסגולה שיפחדו ממך שונאים.

==תוכנו של המזמור==
מזמור מ"ג מורכב מחמישה פסוקים ומהווה חלק מיחידה אחת יחד עם מזמור מ"ב. שני המזמורים יחד מתארים שיר געגועים לקרבת אלוהים דרך מקדשו. לשיר שלושה בתים, שניים בפרק מ"ב, והשלישי בפרק מ"ג. הפזמון החוזר חותם כל בית בפנייה של המשורר אל נפשו להתעודד "מַה תִּשְׁתּוֹחֲחִי נַפְשִׁי וַתֶּהֱמִי/וּמַה תֶּהֱמִי עָלָי..."(פסוקים ו' י"ב בפרק מ"ב ופסוק ה' בפרק מ"ג).
=== הבית שלישי ===
הבית השלישי בשיר געגועים שהתחיל בפרק מ"ב מגיע לשיאו עם בקשות ותפילה של המשורר לאלוהיו על המצוקה הכפולה של המשורר עליה שמענו בשני הבתים הראשונים: הגעגוע לבית ה', והיחס המזלזל של החברה לגעגוע הזה. אל מול ההתמודדות החברתית מבקש:"מֵאִישׁ מִרְמָה וְעַוְלָה תְפַלְּטֵנִי"(א), וכמרפא לגעגוע:"שְׁלַח אוֹרְךָ וַאֲמִתְּךָ הֵמָּה יַנְחוּנִי יְבִיאוּנִי אֶל הַר קָדְשְׁךָ וְאֶל מִשְׁכְּנוֹתֶיךָ"(ג).
ומסיים כמובן בפזמון של השיר:"מַה תִּשְׁתּוֹחֲחִי נַפְשִׁי וּמַה תֶּהֱמִי עָלָי הוֹחִילִי לֵאלֹהִים כִּי עוֹד אוֹדֶנּוּ יְשׁוּעֹת פָּנַי וֵאלֹהָי"(ה).

==המזמור בליטורגיה==
* המזמור נאמר יחד עם מזמור מ"ב על פי נוסח הספרדים כשיר של יום בחג סוכות.

== קישורים חיצוניים ==

* [https://www.929.org.il/page/610 תהילים מ"ג] מתוך פרויקט 929

==הערות שוליים==

מ"ג
גטו ביסטריצה

גטו ביסטריצה (ברומנית: Ghetoul Bistrița) היה גטו נאצי לאירופאים יהודים במהלך מלחמת העולם השנייה. הוא היה ממוקם בביסטריצה, מחוז ביסטריצה-נאסוד, ממלכת הונגריה (כיום: ביסטריצה, מחוז ביסטריצה-נאסוד, רומניה) מכוון שהשטח הפך לחלק מהונגריה בהרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר מבצע מרגרטה.

== היסטוריה ==
הגטו הוקם בחוות סטמבולי כ-5 ק"מ מחוץ לבשסטרצה (ביסטריצה); כ-6,000 יהודים מהעיר ומקהילותיה הסובבות נדחסו בחווה. קרוב ל-2,500 מהם הגיעו מהעיר עצמה, והשאר הובאו מהמחוזות העליונים והתחתונים, וכן מהמחוזות נאסוד ואורדנה.<ref name=":0"></ref>

השטח הפך לגטו בהוראת נורברט קואלס, ראש עיריית ביסטריצה ומפקד המשטרה שלו, Miklós Debreczeni. בחלקים אחרים של המחוז, המבצע בוצע על ידי לאסלו סמולנסצקי, עוזרו של אישפאן של המחוז ארנו פסטאי. יחד עם עוזרו של אדולף אייכמן, לאסלו אנדרה, הארבעה השתתפו בוועידת תכנון ב-Marosvásárhely (Târgu Mureș) ב-28 באפריל. קואלס גנב חפצים יקרי ערך מהעצורים, ולקח אותם איתו כאשר התפטר מתפקידו כראש העיר ועזב לגרמניה באותו הקיץ.<ref></ref>

הגטו לא התאים לצרכים בסיסיים, ותושביו שוכנו בצריפים או בדיריות חזירים. אחד מן הנאצים, היינריך סמולקה, היה צריך לספק מים ומזון ליהודים, דבר אשר רבים טוענים כי גרם לתנאים בגטו להיות גרועים מאוד. בין אלה שרדפו יהודים לצד סמולקה היה גוסטאב ורנדי, סוכן גסטפו מבשטרץ' (ביסטריצה). כוחות משטרה מקומיים שמרו על הגטו עם 25 ז'נדרמים מנאגידמטר (דומיטרה), שנשלחו לשם על ידי "קולונל פקסי-קיס". ב-10 במאי, קלמן בורבלי הפך לאישפאן של המחוז. ביולי באותה שנה, 5,981 יהודים גורשו מבשטרץ' (ביסטריצה) למחנה ההשמדה אושוויץ בשני טרנספורטים שונים.<ref></ref>

== הערות שוליים ==

ביסטריצה
ביסטריצה
קטגוריה:שואת יהודי רומניה
תהילים קמ"ב

תהילים קמ"ב הוא המזמור ה-142 בספר תהילים ומיוחס לדוד המלך. קריאת הפרק הומלצה בספרי הסגולות כסגולה לחולי השוקיים.<ref></ref>

==תוכן המזמור==

מזמור קמ"ב מורכב משמונה פסוקים ומחולק לשני חלקים:

===א'-ה'===

חלקו הראשון של המזמור נפתח בתפילת המשורר לאלוהיו: "קוֹלִי אֶל ה' אֶזְעָק קוֹלִי אֶל ה' אֶתְחַנָּן" (ב')
המשורר מפרט בתיאור מצבו בזמן תפילתו: "אֶשְׁפֹּךְ לְפָנָיו שִׂיחִי צָרָתִי לְפָנָיו אַגִּיד" (ג'), מזכיר בקצרה את צרתו: "טָמְנוּ פַח לִי" (ד') ומבליט את הרגשתו כי אין לו מי שיוכל לעזור לו ולהושיע אותו: "הַבֵּיט יָמִין וּרְאֵה וְאֵין לִי מַכִּיר אָבַד מָנוֹס מִמֶּנִּי אֵין דּוֹרֵשׁ לְנַפְשִׁי" (ה').

===ו'-ח'===

חלקו השני של המזמור נפתח בפנייה נוספת של המשורר לאלוהים: "זָעַקְתִּי אֵלֶיךָ ה' אָמַרְתִּי אַתָּה מַחְסִי חֶלְקִי בְּאֶרֶץ הַחַיִּים" (ו'). המשורר מתפלל מאלוהים שיקשיב לתפילתו: "הַקְשִׁיבָה אֶל רִנָּתִי כִּי דַלּוֹתִי מְאֹד" (ז') ושיציל אותו משונאיו: "הַצִּילֵנִי מֵרֹדְפַי כִּי אָמְצוּ מִמֶּנִּי" (ז').

המשורר מסביר את הבקשה שלו בכך שלאחר שיציל אותו הוא יודה לו בראש חוצות: "הוֹצִיאָה מִמַּסְגֵּר נַפְשִׁי לְהוֹדוֹת אֶת שְׁמֶךָ בִּי יַכְתִּרוּ צַדִּיקִים כִּי תִגְמֹל עָלָי" (ח').

== בתפילה היהודית ==

יהודי תימן נוהגים לומר בין תפילת מנחה לתפילת ערבית את פרקי קמ"א וקמ"ב בתהילים.

==בתרבות==
* משכיל לדוד - אייזיק האניג, באלבומו אדון הכל בלחן של יוסי גרין. קאבר לשיר בוצע על ידי אברהם חיים גרין ומקהלת שירה.
* משכיל לדוד - יעקב יהודה דסקל בלחן של משה גולדמן באלבום שומע תפילה.

== קישורים חיצוניים==

* [https://www.youtube.com/watch?v=pn8NljYtJGQ שיעור מפי חגי בן ארצי] באתר יוטיוב

===פיוטים===
* [https://web.nli.org.il/sites/nlis/he/Song/Pages/song.aspx?songid=8438#1,14,16483,11 המזמור כפיוט שהולחן על ידי יהדות בבל], בביצועו של משה חבושה
* [https://web.nli.org.il/sites/nlis/he/Song/Pages/song.aspx?songid=8438#6,53,16493,123 המזמור כפיוט שהולחן על ידי יהדות תימן], בביצועו של אהרן עמרם
* [https://web.nli.org.il/sites/nlis/he/Song/Pages/song.aspx?songid=8438#2,20,16494,9 המזמור כפיוט שהולחן על ידי יהדות מרוקו], בביצועו של חיים לוק
* [https://web.nli.org.il/sites/nlis/he/Song/Pages/song.aspx?songid=8438#1,13,16495,47 המזמור כפיוט שהולחן על ידי יהדות עדות המזרח, ירושלמי], בביצועו של עזרא ברנע

== הערות שוליים ==

קמ"ב
פליינג טייגר קופנהגן

חנות של הרשת במרכז קניות בלונדון
פליינג טייגר קופנהגן (באנגלית: Flying Tiger Copenhagen) היא רשת חנויות דנית.
החנות הראשונה של הרשת נפתחה בקופנהגן ב-1995 ונכון ל-2022 יש לרשת כ-1,000 חנויות ברחבי העולם. השווקים הגדולים ביותר שלה הם: דנמרק, בריטניה, איטליה וספרד. הרשת מוכרת מגוון פריטים, בעיקר אביזרים וצעצועים. הרשת לוקחת את שמה מהאופן שבו ההגייה הדנית של שם החיה נמר באנגלית - "טייגר" - נשמעת בערך כמו המילה הדנית tier, המשמשת לציון מטבע של 10 כתר דני. בחנויות הראשונות בדנמרק, עלו כל הפריטים 10 כתר דני.

==היסטוריה==
הרשת נוסדה בשנת 1995 על ידי לנארט לבוביץ', שאביו ממוצא יהודי-פולני ואמו שוודית. לבוביץ' עזב את בית הספר בגיל 16 ויצא לטייל בעולם, הוא מימן את עצמו על ידי מסחר בקומיקס, כצלם, וכמדריך טניס שולחן. הוא פגש את אשתו סוזן באנגליה כשהיה בן 20, והם חזרו יחד לדנמרק. הם התחילו בעסק של תיקון מטריות שבורות ומכירתן בשוק הפשפשים, אחר כך פתחו את החנות הראשונה שלהם לאבזרים, שנקרא תחילה "זברה", בשנת 1988. הקונספט של "טייגר" נולד בקיץ 1995 כשהם לקחו על עצמם חנות שנייה, והפקידו אותה בידי אחותה של סוזן, בזמן שיצאו לחופשה. הם אמרו לה לתמחר הכל ב-10 כתר דני כי הם לא יכלו לזכור כמה עלה כל פריט. המילים "טיגר" ו"tier" (טנר) מבוטאות בדנית באופן זהה, והיא בחרו בה לשם החנות. החנות הייתה להצלחה מסחררת, ותוך שלוש שנים פתחו 40 חנויות נוספות בדנמרק.

בשנת 2005 הם פתחו את החנות הראשונה מחוץ לדנמרק, בעיירה בייסינגסטוק שמדרום ללונדון, ב. החנות נפתחה בשותפות עם יזם דני שגר באנגליה, פיליפ באר, שפגש את לנארט לבוביץ' בקופנהגן, והציע להקים חנות בעיירת מגוריו, מאחר שחשב שהקונספט של הרשת יוכל להצליח גם בממלכה המאוחדת. הרשת התרחבה אחר כך, תוך שנים ספורות, לכל רחבי אירופה.

בשנת 2012 מכרו בני הזוג לבוביץ' 70% ממניות הרשת לחברת ההשקעות השוודית EQT Partners. הרשת פעלה ברוב המקומות בשם "טייגר", אך עקב קשיים ברישום השם במספר מדינות היא פעלה בשם T·G·R בשוודיה ובנורווגיה ו-Flying Tiger באירלנד, יפן, ארצות הברית, בלגיה והולנד. ביוני 2016, הוחלט לאחד את כל הרשת תחת השם "פליינג טייגר קופנהגן".

הרשת פתחה את החנות הראשונה שלה בארצות הברית, במנהטן ניו יורק, במאי 2015. אחר כך פתחה חנויות גם במסצ'וסטס וניו ג'רזי. בנובמבר 2020, הודיעה הרשת על סגירת כל החנויות בארצות הברית, ומאחר שהקונספט שלה לא התאים לשוק האמריקאי.

בתחילת 2021 רכשה חברת ההשקעות הדנית Treville את הרשת, והכריזה על פתיחת 200 חנויות נוספות תוך שנתיים.

==פעילות בישראל==
באפריל 2021 הודיעה קבוצת פוקס-ויזל שחתמה על הסכם לקבלת זיכיון להקמת והפעלת חנויות הרשת בישראל, לתקופת זיכיון בת 5 שנים עם אופציה להארכה ל-5 שנים נוספות. הקבוצת הודיעה גם שתרכוש את המוצרים בחנויות ישירות מפליינג טייגר או מספקיה המורשים, ותשלם לה שיעור חודשי מסך המכירות. בספטמבר הכריזה "פוקס" על השקת הפעילות ברבעון הראשון של 2022 עם שמונה חנויות בשלב הראשון. החנות הראשונה של הרשת נפתחה ב-31 בינואר 2022 בקניון עזריאלי בתל אביב.

==קישורים חיצוניים==

* 

* 

==הערות שוליים==

קטגוריה:תאגידים רב-לאומיים
קטגוריה:רשתות שיווק
קטגוריה:חברות דניות
תהילים מ"ו

תהילים מ"ו הוא המזמור הארבעים ושישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-45) המסר המרכזי במזמור הוא "אֱלֹהִים לָנוּ מַחֲסֶה וָעֹז"(ב) והוא מיוחס לבני קרח המוזכרים בספר דברי הימים כבני לוי וכמשוררים במקדש. כמו מ"ב, מ"ג, מ"ד, מ"ה, מ"ז, מ"ח, מ"ט, פ"ד, פ"ה, פ"ז ופ"ח.
המפרשים נחלקו אודות חלקם במזמורים, יש הטוענים שהם חיברו את המילים או הלחן ויש המפרשים שהם אלו שנהגו לזמרו במקדש.

יש האומרים כי אמירת הפרק היא סגולה למי שיש שונא לאשתו.

==תוכנו של המזמור==
מזמור מ"ו מורכב משנים עשר פסוקים ומהווה שיר בן שלושה בתים כאשר שני הפסוקים הראשונים מהווים מעין הקדמה על המשוררים שכתבו או שרו את המזמור (בני קרח) ועל נושא השיר (אֱלֹהִים לָנוּ מַחֲסֶה וָעֹז עֶזְרָה בְצָרוֹת נִמְצָא מְאֹד (ב))
===בית ראשון ג'-ד'===
מאחר שהאל נמצא עם המשוררים תמיד "עַל כֵּן לֹא נִירָא בְּהָמִיר אָרֶץ" לא נפחד ברעידת אדמה ולא בשאר סערות ואסונות טבע.
===בית שני ה'-ז'===
לא רק עם המשוררים נמצא האל אלא גם עם עירם, כי עיר ש"אֱלֹהִים בְּקִרְבָּהּ בַּל תִּמּוֹט" האל עוזר לה ומציל אותה מפני "גוֹיִם" ו"מַמְלָכוֹת". ובסוף הבית מופיע הפזמון: "ה' צְבָאוֹת עִמָּנוּ מִשְׂגָּב לָנוּ אֱלֹהֵי יַעֲקֹב סֶלָה"(ח).
=== בית שלישי ח'-י"א ===
אמנם האל נמצא עם המשוררים בתשועה בקרב אך גם בביטול הקרבות כולם:"מַשְׁבִּית מִלְחָמוֹת עַד קְצֵה הָאָרֶץ"(י).
וגם בסוף חלק זה חוזר הפזמון ומסכם:"ה' צְבָאוֹת עִמָּנוּ, מִשְׂגָּב לָנוּ אֱלֹהֵי יַעֲקֹב סֶלָה"(יב)

==המזמור בליטורגיה==
על הפזמון של המזמור (החוזר בפסוקים ח' וי"ב) נאמר בתלמוד הירושלמי . בשל כך, הוא משולב בקטעי תפילה רבים ובהקשרים רבים, למשל בפסוקי דזמרא, בקדושה דסדרא, בסדר הסליחות, בסדר פיטום הקטורת ובסדר ההבדלה במוצאי שבת.<ref></ref>

לדעת הגר"א ולמנהג הפרושים, מזמור זה הוא שיר של יום ביום האחרון של חול המועד פסח.

== קישורים חיצוניים ==

* [https://www.929.org.il/page/613 תהילים מ"ו] מתוך פרויקט 929

==הערות שוליים==

מ"ו
קטגוריה:שיר של יום
Love Changes Everything (שיר)

"Love Changes Everything" (בעברית: "אַהֲבָה מְשַׁנָּה הַכֹּל") הוא שיר מתוך המחזמר "היבטים של אהבה", שהלחין אנדרו לויד ובר, עם מילים שנכתבו על ידי צ'ארלס הארט ודון בלאק.<ref name=":0"></ref> הוא בוצע לראשונה במחזמר על ידי הדמות אלכס דילינגהאם, אותה גילם מייקל בול בליהוק בלונדון וגם בברודוויי. השיר הופץ כסינגל ב-1989,<ref name=":1"></ref> ונשאר במצעד הסינגלים הבריטי במשך 14 שבועות, תוך שהגיע למקום השני והפך לשיר החותם של בול.<ref></ref> השיר נכלל מאוחר יותר באלבום הבכורה של בול משנת 1992 ו-Love Changes Everything: The Collection.<ref></ref><ref></ref>

== רקע ==
בפרולוג ל"היבטים של אהבה", צעיר אנגלי, אלכס, חווה שברון לב בגלל שחקנית צרפתייה, רוז. שברון הלב משנה את עולמו, והוא שר על כך ש"אהבה משנה הכל... איך אתה חי ו/איך אתה מת" לטוב ולרע. הוא מציין שאהבה "עושה טיפשים מכולם" ומסיק שברגע שהאהבה מכה, "שום דבר בעולם / לעולם לא / יהיה אותו דבר". מבחינה מוזיקלית, זהו "המנון פשוט בליווי פסנתר בעל שלושה אקורדים".<ref></ref> השיר הפך לידוע ביותר מ"היבטים של אהבה" והוא "סיפק הוכחה נוספת לכך שאנדרו לויד ובר יכול ליצור בלדות".<ref></ref>

"Love Changes Everything" בוצע בטקס פרסי הטוני ה-44.<ref></ref> גרסת רמיקס של השיר נכלל באלבום האוסף, Andrew Lloyd Webber Unmasked: The Platinum Collection.<ref></ref>

== גרסאות כיסוי ==
בין האמנים שהקליטו אותו ניתן למנות את:
* ג'ון בארומן
* Il divo
* אודרה מקדונלד
* ננה מושקורי
* סטינג
* היילי וסטנרה

== נתוני מכירות ==
{| class="wikitable"
!מקום
!תארים
!מכירות
|-
!הממלכה המאוחדת (BPI)<ref></ref>
|כסף
|200,000
|-
| colspan="3" |<small> מכירות + הזרמת מדיה בלבד</small>
|}

== גרסתה של שרה ברייטמן ==

"Love Changes Everything" (בעברית: "אַהֲבָה מְשַׁנָּה הַכֹּל") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השני שלה, As I Came of Age.<ref name=":2"></ref> השיר יצא לאור בשנת 1989, כסינגל המוביל מתוך האלבום, על ידי חברת התקליטים פולידור רקורדס.<ref name=":3" />

כאשר הופץ ברחבי העולם, צורף אליו השיר "Anything But Lonely".<ref name=":3" />

=== רקע וכתיבה ===
השיר "Love Changes Everything" בוצע והוקלט על ידי מייקל בול במקור ונכלל באלבום המחזמר,<nowiki/>'Aspects of Love.<ref name=":1" /><ref name=":0" /> גרסתו של בול זכתה להצלחה באזורים שונים ברחבי העולם, תוך שדורגה במקום השני במצעד הסינגלים הבריטי.<ref></ref> לאחר מכן, החליטה ברייטמן להקליט את השיר כחלק מ-As I Came of Age.<ref name=":2" />

פרק זמן לצאתה, עלתה גרסתה של ברייטמן לספוטיפיי, שם הצליחה לצבור 0.5 אלף השמעות.<ref></ref>

=== הצלחה מסחרית ===
"Love Changes Everything" זכה להצלחה נאה כאשר דורג בשיאו במקום ה-45 במצעד השירים העכשוויים למבוגרים.<ref></ref>

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|1989
|תקליט 7 אינץ' • תקליט 12 אינץ'
|פולידור
|style="text-align:center;"|<ref name=":3"></ref>
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלי בכורה מ-1989
קטגוריה:סינגלים מ-1989
קטגוריה:שירי שרה ברייטמן
קטגוריה:שירים באנגלית
קטגוריה:שירים שהולחנו על ידי אנדרו לויד ובר
קטגוריה:שירים ממחזות זמר
קטגוריה:שירי אהבה
קטגוריה:בלדות משנות ה-1980
קטגוריה:בלדות פופ
קטגוריה:סינגלים בהוצאת פולידור רקורדס
גטו דז'

גטו דז'<nowiki/> (ברומנית: Ghetoul Dej) היה גטו נאצי לאירופאים יהודים במהלך מלחמת העולם השנייה. הגטו היה ממוקם בדז', מחוז סולנוק-דובוקה, ממלכת הונגריה (כיום: בדז', מחוז סולנוק-דובוקה, רומניה) כיוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר מבצע מרגרטה.

== היסטוריה ==
ב-30 באפריל 1944 כינס ינוש שילינג, סגן הממונה על מחוז סולנוק-דובוקה, ישיבה לדיון בביצוע הגטואיזציה במחוזו. ב-3 במאי 1944 הורה ראש העיר ינו ורס להקים את גטו דז' ביער בונגור, מרחק של כמה קילומטרים מהעיר. תחילה נאלצו היהודים לשהות בגטו תחת כיפת השמים, ולאחר זמן מה נבנו בגטו בקתות מקורות עץ שהובאו ממנסרות שהיו בעבר בבעלות יהודים מהמחוז. מסילת רכבת שעברה בקרבת הגטו שימשה לאחר מכן לגירושים. בתוך ימים אחדים, רוכזו בגטו דז' כ-7,800 יהודים, ובהם יהודי דז' ויהודי מחוז סולנוק-דובוקה. השמירה על הגטו הייתה בידיהם של שוטרים מקומיים ושל כ-40 ז'נדרמים הונגרים בפיקודו של אמיל טקץ'.

נשיא המועצה היהודית שפעלה בגטו היה פרנץ אורדנטליך. רופאים יהודים הורשו להמשיך להתגורר בעיר. ארבעה רופאים טיפלו בתושבי הגטו, והרופא הראשי מביניהם היה ד"ר אוסקר אנגלברג.

בגטו פעל בית תמחוי, אך עמדה לרשותו אספקה דלה. מדי יום הוקצו כמה גברים לעבודה בעיר. רבים הועסקו בהסבת בית הכנסת הגדול למחסן. חוקרים עינו את תושבי הגטו כדי שיגלו היכן הסתירו את חפצי הערך שלהם.

בימי קיומו של הגטו, כחודש ימים, מתו בו 25 בני אדם. כמה מיושבי הגטו ובהם הרב יוז'ף פנט, רבה של נגילונדה, עם תשעה מבני משפחתו, הצליחו לברוח.

תושבי הגטו גורשו לאושוויץ בשלושה טרנספורטים שיצאו ממנו ב-28 במאי וב-6 וב-8 ביוני 1944.<ref></ref>

== הערות שוליים ==

דז'
דז'
קטגוריה:שואת יהודי רומניה
רונלד ספירס

לוטננט קולונל רונלד צ'ארלס ספירס (אנגלית: Ronald Charles Speirs; 20 באפריל 1920 - 11 באפריל 2007), היה קצין בפלוגה ה', גדוד 2, הרגימנט ה-506 של הדיוויזיה המוטסת ה-101 בצבא ארצות הברית בזמן מלחמת העולם השנייה. זכה בעיטור כוכב הארד על שלקח חלק בפשיטה שהשמידה סוללת ארטילריה גרמנית בעת הפלישה לנורמנדי, פעולה שעדיין נלמדת בווסט פוינט, ובכוכב הכסף על סיור שהוביל במהלך מבצע מרקט גארדן.

דמותו של ספירס גולמה במיני-סדרה האמריקאית "אחים לנשק" על ידי השחקן מת'יו סטל.

==חייו==
ספירס נולד וגדל באדינבורו שבסקוטלנד. ב-1924 היגרה משפחתו לארצות הברית, והתיישבה בבוסטון, מסצ'וסטס. במהלך לימודיו בתיכון השתתף ספירס באימונים צבאיים ולבסוף התגייס לצבא ארצות הברית, עבר הכשרה כלוחם וקורס קציני חיל הרגלים. לאחר מכן התנדב לכוחות המוטסים ושובץ כמפקד מחלקה בפלוגה ד' (המכונה באנגלית "Dog Company") ברגימנט 506 המוצנח שבהמשך הוכפפה לדיוויזיה המוטסת ה-101. ב-6 ביוני 1944, בפלישה לנורמנדי, צנח בראש מחלקתו בחצי האי קוטנטן.

ספירס וחמישה מאנשיו הצטרפו לכוח מפלוגה ה' שהוביל המ"פ בפועל, ריצ'רד וינטרס, שתקף סוללת ארטילריה גרמנית שהמטירה אש על חוף יוטה שעה שהפלישה לנורמנדי החלה. על הסוללה הגנה מחלקה בת כ-60 חיילים גרמנים. לווינטרס היו רק 12 לוחמים תחת פיקודו ועוד 10 לוחמים מפלוגה ד'. ספירס כבש את עמדת התותחים האחרונה. על פועלו עוטר בכוכב הארד. במהלך מבצע גן שוק בהולנד הוביל ספירס סיור מעבר לקווי הגרמנים ועוטר על אומץ ליבו בכוכב הכסף.

במהלך הקרב על הבליטה, ב-10 בינואר הוטל על הגדוד ה-2 לכבוש את הכפר פואה. בעיצומו של קרב זה העביר מפקד הגדוד, וינטרס, את מפקד פלוגה ה', סגן נורמן דייק, מתפקידו ומינה במקומו את ספירס. ספירס תפס פיקוד על הפלוגה והוביל אותה לכיבוש הכפר. ספירס היה למפקד הפלוגה עד לפירוקה בסיום המלחמה.

==לאחר המלחמה==
ספירס החליט להישאר בצבא, לחם כמפקד פלוגה במלחמת קוריאה, ובין היתר לקח חלק בצניחה של צוות הקרב החטיבה ה-187 במבצע "טומהוק". לאחר המלחמה שירת כקצין קישור ל בפוטסדם, שבמזרח גרמניה. בשנת 1958 מונה למפקד האמריקני של כלא שפנדאו בברלין, שבו נכלאו נאצים בכירים ובהם רודולף הס ואלברט שפר. בהמשך שירת כקצין קישור לצבא לאוס ולאחר מכן הוצב בפנטגון כקצין תכנון. בשנת 1964 השתחרר מן השירות בדרגת לוטננט קולונל.

==חיים אישיים==
ב-1944 נשא ספירס לאישה את מרגרט גריפית'ס, אותה פגש בזמן שהוצב באנגליה. הם נפרדו בהמשך. נולד להם בן אחד, רוברט, שהתגייס לצבא הבריטי ועשה קריירה בשורות רגימנט הרובאים והגיע לדרגת לוטננט קולונל.
==לקריאה נוספת==
* סטיבן אמברוז, "אחים בקרב", תל אביב: כנרת, זמורה ביתן, דביר, 2005.

==קישורים חיצוניים==

* 

==הערות שוליים==

קטגוריה:קצינים וחוגרים בצבא ארצות הברית
קטגוריה:קצינים אמריקאים במלחמת העולם השנייה
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:המערכה בנורמנדי: אישים
קטגוריה:אמריקאים שנולדו ב-1920
קטגוריה:אמריקאים שנפטרו ב-2007
ללא כותרת (אל מלא רחמים)

"ללא כותרת" או "אל מלא רחמים" (1996-1995) הוא ציור מאת האמן הישראלי משה גרשוני.
==תיאור==
הציור, המהווה חלק מסדרה של עבודות דומות, נוצר בין השנים 1995–1996 והוצג לראשונה בין התאריכים 31 במאי-28 ביוני 1996 בתצוגה שכללה שתי תערוכות יחיד - של גרשוני ושל רפי לביא - בגלריה גבעון בתל אביב-יפו. בציור מופיעים שני כתמים שחורים מעוגלים, כמעיין שתי עיניים, על רקע צהוב בהיר. מתחתיהן כתוב בעיפרון טקסט הלקוח מתפילת "אל מלא רחמים": "אֵל מָלֵא רַחֲמִים שׁוֹכֵן בַּמְּרוֹמִים, הַמְצֵא מְנוּחָה נְכוֹנָה".

למרות שיש בעבודה ממד אירוני, המתבטא בעימות לוגי בין נוסח התפילה המבקש "מנוחה נכונה", לבין אופן הציור הגופני והגס, המאזכר גם נוזלי גוף. הרי האופן שבו רשום הטקסט - בכתב יד אישי ורועד - מעניקים לו ממד של עדות או של פנייה.

העיסוק במוטיב העיניים, אופייני ליצירתו של גרשוני בשנות ה-90 של המאה ה-20. אלו הם עיניים חלולות, חסרות אישונים, המצוירות באקספרסיביות.
שרה בריטברג-סמל קשרה את מוטיב העיניים הריקות אל עבודות המוקדמות מסדרת "הנייר נראה לבן מבחוץ אבל בפנים הוא שחור" (1970). וגם טקסטים של המשורר אברהם בן יצחק ואל הגותו של עמנואל לוינס, העוסק בעיצוב ההוויה דרך פניו של האחר הנגלה אל הסובייקט

בראיון משנת 2008 תיאר גרשוני את הרקע לדימוי:

למרות שצויר לפניו, התגובות לעבודה הושפעו מאוד מרצח יצחק רבין, שאירע כחצי שנה לפני כן. רבים זיהו את סדרת העבודות כעוסקת לא רק בהתמודדות עם המוות, כי אם גם בשבר של מות המנהיג. בשנת 2003 תיאר אורי דסאו תחושות אלו:

==הערות שוליים==

קטגוריה:משה גרשוני: ציורים
קטגוריה:יצירות משנת 1996
קטגוריה:רצח יצחק רבין בתרבות הישראלית
סופרבול LVI

סופרבול LVI (סופרבול 56) הוא משחק פוטבול שנערך ב-13 בפברואר 2022 בין אלופת חטיבת ה-NFC לוס אנג'לס ראמס לאלופת חטיבת ה-AFC סינסינטי בנגלס ושימש גמר ליגת ה-NFL. המשחק שוחק באצטדיון SoFi באינגלווד, קליפורניה.<ref></ref><ref></ref> זה היה הסופרבול השמיני שמתארח באזור לוס אנג'לס רבתי, כשהאחרון הוא הסופרבול XXVII ב-1993 שנערך ברוז בול, והראשון בעיר אינגלווד. זה היה גם הסופרבול הראשון שהתקיים ביום ראשון השני של פברואר במקום הראשון, כפי שהיה בעבר הקרוב, בשל הרחבת לוח הזמנים הרגיל של העונה מ-16 ל-17 משחקים. המשחק שודר בטלוויזיה ארצית על ידי NBC. במשחק ניצחה לוס אנג'לס ראמס 23–20 וזכתה בפעם השנייה בתולדותיה בסופרבול. מאמנה של הראמס, שון מקווי, הפך למאמן הצעיר ביותר שזוכה בסופרבול, בגיל 36 בלבד.

== רקע ==
=== בחירת מיקום המשחק ===
[[אצטדיון SoFi בנובמבר 2021]]
בניגוד לתהליכי הגשת הצעות קודמים בסופרבול, לא התקבלו הצעות לסופרבול LVI. ההצעות לסופרבול LIII, סופרבול LIV וסופרבול LV נבחרו כולן מאותו מאגר מועמדים בפגישה ב-24 במאי 2016. אטלנטה, מיאמי, לוס אנג'לס וטמפה היו ארבעת המועמדים לשלושת המשחקים; אטלנטה קיבלה את הסופרבול LIII, מיאמי קיבלה את הסופרבול LIV, ולוס אנג'לס (שסירבה להציע הצעות לסופרבול LIV ולא הייתה זכאית לסופרבול LIII) קיבלה את סופרבול LV.

ב-18 במאי 2017, הרשויות הודיעו כי פתיחת אצטדיון לוס אנג'לס, שתוכננה במקור לתחילת עונת 2019, נדחתה בשנה נוספת ל-2020. כתוצאה מכך, בפגישות הבעלים של הליגה בשיקגו ב-23 במאי 2017, הליגה העניקה מחדש את הסופרבול LV למועמדת הבודדת שנותרה, טמפה, והעניקה את הסופרבול LVI ללוס אנג'לס.<ref></ref>

ב-NFL אמרו שיש להם תוכנית מגירה, ושאם מגבלות הקורונה יגדלו בלוס אנג'לס עד תאריך האירוע, המשחק עשוי להיות מועבר לאצטדיון AT&T בארלינגטון, טקסס, שאירח את הסופרבול XLV ב-2011.<ref></ref> ה-NFL אישרה ב-13 בינואר שהמשחק יישאר באצטדיון SoFi.<ref></ref>

=== עונת 2021 ב-NFL ===
סופרבול LV חתם את עונת 2021 בליגת ה-NFL. לסופרבול העפילו אלופת חטיבת ה-AFC סינסינטי בנגלס בפעם השלישית בתולדותיה ואלופת חטיבת ה-NFC, לוס אנג'לס ראמס בפעם החמישית בתולדותיה.

==== סינסינטי בנגלס ====
הבנגלס סיימו את העונה הסדירה במקום הראשון ב-AFC מזרח, במקום הרביעי ב-AFC ובמקום ה-9 בליגה עם מאזן 7–10 חיובי.

בפלייאוף ניצחה סינסינטי את הלאס וגאס ריידרס 26-19 בסיבוב הווילד-קארד, את טנסי טייטאנס 19-16 בסיבוב הראשון ובגמר החטיבה ניצחה את קנזס סיטי צ'יפס 27-24 בהארכה, משער שדה של אוון מקפרסון וזכתה בפעם השלישית באליפות ה-AFC.

==== לוס אנג'לס ראמס ====
הראמס סיימו את העונה הסדירה במקום הראשון ב-NFC מערב, במקום הרביעי ב-NFC ובמקום ה-5 בליגה עם מאזן 5–12 חיובי.

בפלייאוף ניצחו הראמס את אריזונה קרדינלס 34-11 בסיבוב הווילד-קארד, את טמפה ביי באקנירס 30-27 בסיבוב הראשון ובגמר החטיבתי גברו על סן פרנסיסקו 49' 20-17 וזכו בפעם החמישית באליפות ה-NFC.

== בידור ==
=== מופע מחצית ===
במופע המחצית הופיעו ד"ר דרה, סנופ דוג, אמינם, מרי ג'יי בלייג', 50 סנט וקנדריק לאמאר.<ref name="Halftime-Show"></ref> טריילר למופע שוחרר ב-20 בינואר 2022 ובו השירים Still DRE", "The Next Episode", "Rap God ", "Family Affair", "HUMBLE ו-"California Love".

==קישורים חיצוניים==

== הערות שוליים ==

קטגוריה:סופרבול
קטגוריה:2022 בספורט
קטגוריה:2022 בארצות הברית
קטגוריה:לוס אנג'לס ראמס
קטגוריה:סנופ דוג
קטגוריה:אמינם
קטגוריה:סינסינטי בנגלס
תהילים קט"ו

תהילים קט"ו הוא המזמור המאה וחמשה עשר בספר תהילים. לפי המספור בוולגטה ובתרגום השבעים, המזמור ממוספר כחציו השני של מזמור 113 (פסוקים 9–26).

==תוכן המזמור==
המזמור מתחיל בפסוק ובו תקבולת חוזרת "לא לנו". יש שראו בכך אפיון למזמורים שנכתבו אחרי גלות בבל.
===פסוקים א-ד===
בקשה מהאל לעשות טוב לעם ישראל לא לנו כי אם למען כבודו של הבורא עצמו. בפס' ב' – "למה יאמרו הגויים איה אלוהיהם" – מופיע בנוסח זהה בתהילים ע"ט פסוק י', ומרמז על תפלת משה לאחר חטא העגל – "למה יאמרו מצרים לאמר" (ספר שמות לב יב).
===פסוקים ג-ה===
בפסוקים אלו נאמר שהאל הוא כל יכול ואלהי עובדי האלילים הם הבל. פסוקים אלה מופיעים באופן דומה בפרק קל"ה:

{| class="wikitable" border="1"
! תהילים קט"ו !! תהילים קל"ה
|-
|

ד עֲצַבֵּיהֶם כֶּסֶף וְזָהָב מַעֲשֵׂה יְדֵי אָדָם. 
ה פֶּה-לָהֶם וְלֹא יְדַבֵּרוּ עֵינַיִם לָהֶם וְלֹא יִרְאוּ. 
ו אָזְנַיִם לָהֶם וְלֹא יִשְׁמָעוּ אַף לָהֶם וְלֹא יְרִיחוּן. 
ז יְדֵיהֶם וְלֹא יְמִישׁוּן רַגְלֵיהֶם וְלֹא יְהַלֵּכוּ לֹא-יֶהְגּוּ בִּגְרוֹנָם. 
ח כְּמוֹהֶם יִהְיוּ עֹשֵׂיהֶם כֹּל אֲשֶׁר-בֹּטֵחַ בָּהֶם. 
ט יִשְׂרָאֵל בְּטַח בַּה' עֶזְרָם וּמָגִנָּם הוּא. 
י בֵּית אַהֲרֹן בִּטְחוּ בַה' עֶזְרָם וּמָגִנָּם הוּא. 
יא יִרְאֵי ה' בִּטְחוּ בַה' עֶזְרָם וּמָגִנָּם הוּא.
|

טו עֲצַבֵּי הַגּוֹיִם כֶּסֶף וְזָהָב מַעֲשֵׂה יְדֵי אָדָם.
טז פֶּה-לָהֶם וְלֹא יְדַבֵּרוּ עֵינַיִם לָהֶם וְלֹא יִרְאוּ.
יז אָזְנַיִם לָהֶם וְלֹא יַאֲזִינוּ אַף אֵין-יֶשׁ-רוּחַ בְּפִיהֶם.
יח כְּמוֹהֶם יִהְיוּ עֹשֵׂיהֶם כֹּל אֲשֶׁר-בֹּטֵחַ בָּהֶם.
יט בֵּית יִשְׂרָאֵל בָּרְכוּ אֶת-ה' בֵּית אַהֲרֹן בָּרְכוּ אֶת-ה'.
כ בֵּית הַלֵּוִי בָּרְכוּ אֶת-ה' יִרְאֵי ה' בָּרְכוּ אֶת-ה'.

|}

===ט-י"א===
ישראל, בית אהרן ויראי ה' – הם הבוטחים ב-ה'. כל שלושת הפסוקים מסתיימים בסיומת זהה – "עזרם ומגינם הוא".
===יב-טו===
כתשובה לכך שעם ישראל בוטח בה' באה התשובה – ה' זכרנו יברך", אכן הביטחון בה' נענה והוא מברך את בית ישראל, בית אהרן ויראי ה' – שלוש הקבוצות שהוזכרו בבית הקודם.
===ט"ז-י"ח===
השמים – הם לה', והארץ ניתנה לבני האדם לכפקדון לטיפול והשגחה. והפרק מסתיים בהזכרת החובה של בני האדם לברך את ה', שהרי לא המתים מברכים אותו, אלא החיים כאן בארץ.

==המזמור בליטורגיה==
המזמור הוא חלק מ"הלל המצרי". פסוקים א-י"א נאמרים בתפילת הלל ביום שגומרים בו את ההלל. פסוקים י"ב ועד סוף הפרק נאמרים גם כאשר אומרים חצי הלל (כמו בראש חודש).
פסוק י"ח החותם את הפרק, חותם גם את פרק אשרי יושבי ביתך הנאמר כל יום בפסוקי דזמרא, בסוף תפילת שחרית ובתפילת מנחה.

צליין נוצרי שתיאר את ארץ הקודש במחצית השנייה של המאה ה־12 (בין השנים 1168–1187), כתב כי כאשר הטמפלארים יוצאים לקרב, "עם פקודת ההסתערות נשמעת תרועת
החצוצרה, ומזמור התהלים של דוד non nobis Domine non nobis sed nomini tuo da gloriam (וולגטה, 9: 113; קטו, א) מושר בדבקות".

==המזמור בתרבות==
למזמור שנאמר תמיד בהלל ממחצית פסוק י"א ועד סופו ("ה' זכרנו יברך") יש ניגון מסורתי שמושר בקהילות רבות בעת אמירת ההלל, וישנם לפרק עוד מנגינות רבות.

פסוק ד' ("עצביהם כסף וזהב - מעשה ידי אדם") ישנה יצירת חזנות ידועה של החזן פיליפ ברומר.

לפסוק ט' ישנה מנגינה ידועה בלחנו של הרב שלמה קרליבך. לניגון קיימים ביצועים רבים, ביניהם של יגאל בשן, חנן יובל, ואחרים.

===מוזיקה חסידית===
* ישראל בטח - לחן של ר' משה גולדמן באלבום לנצח של מחנה שלווה.
* לא לנו - אהרלה סמט באלבומו אהר'לע בלחן של הרשי רוטנברגר.

== קישורים חיצוניים ==

* [https://www.929.org.il/page/682 תהילים קט"ו] מתוך פרויקט 929
==הערות שוליים==

קטו
סוניה גסקל

סוניה גסקל (בהולנדית: Sonia Gaskell 14 באפריל 1904 – 9 ביולי 1974) הייתה רקדנית, כוריאוגרפית, מורה למחול ומנהלת בלט הולנדית ממוצא יהודי-ליטאי.

== ביוגרפיה ==
=== ילדות, נעורים ולימודים ===
סוניה גסקל נולדה בווילקובישק, רוסיה הצארית (וכיום בליטא), להורים יהודים רוסים. את לימודי הבלט החלה בחרקוב, אוקראינה. בשנת 1921 נשלחה לארץ ישראל מאימת הפוגרומים נגד היהודים. משם עקרה ב-1925 לפריז עם בעלה הראשון, ושם המשיכה את לימודי הבלט אצל ליובוב יגורובה ולאו סטאטס. בשנות ה-30 החלה לרקוד במועדוני לילה ויצאה למסעות הופעות של מופעי קברט.

=== קריירה ===
בשנים 1927–1929 רקדה בבלט רוס ובהמשך הייתה מנהלת וכוריאוגרפית ב"בלטים של פריז" עד 1939, אז עקרה לאמסטרדם עם בעלה ההולנדי. היא עבדה כמורה למחול באמסטרדם, וגם כשהסתתרה מפני הנאצים במלחמת העולם השנייה, המשיכה ללמד. היא ייסדה וניהלה להקות בלט, בהן "בלט רסיטל", "בלט סטודיו 45'" והבלט הלאומי ההולנדי. היא הייתה מייסדת האקדמיה ההולנדית לבלט בהאג, וכיהנה כמנהלת אמנותית של הבלט הלאומי ההולנדי בשנים 1961–1968. גסקל פרשה מתפקידה כמנהלת בשנת 1969, ולאחר מכן ישבה במועצת המנהלים של אונסק"ו ועבדה בהפקות טלוויזיה. היא מתה בפריז.

בין תלמידיה של גסקל היו אודרי הפבורן והכוריאוגרפים הנודעים הנס ואן מאנן ורודי ואן דנציג.

=== חיים אישיים ===
גסקל נישאה פעמיים. בסביבות 1922 נישאה בארץ ישראל למתמטיקאי אברהם גולדנסון, אך נפרדה ממנו ב-1939. אחר נישאה לאדריכל פיליפ היינריך באוכהנס (1948-1894). לא היו לה ילדים.

== מורשת ==
בשנת 2009 הציגו המוזיאון להיסטוריה יהודית והמכון לתיאטרון הולנדי תערוכה המבוססת על חייה ועבודתה. "פרס סוניה גסקל" ניתן על מצוינות בכוריאוגרפיה.

== קישורים חיצוניים ==

* [https://www.oxfordreference.com/view/10.1093/oi/authority.201108030958448 אוקספורד רפרנס, ביוגרפיה של סוניה גסקל]

==הערות שוליים==

קטגוריה:רקדניות הולנדיות
קטגוריה:רקדניות יהודיות
קטגוריה:כוריאוגרפיות
קטגוריה:מנהלי בלט
קטגוריה:יהודים ליטאים
קטגוריה:רקדנים יהודים
קטגוריה:רקדנים הולנדים
קטגוריה:כוריאוגרפים הולנדים
קטגוריה:ילידות 1904
קטגוריה:הולנדים שנולדו ב-1904
קטגוריה:נפטרות ב-1974
קטגוריה:הולנדים שנפטרו ב-1974
אף אחד לא יירדם ביער 2

אף אחד לא יירדם ביער 2 (בפולנית: W lesie dziś nie zaśnie nikt 2) הוא סרט אימה וסלאשר פולני. ביים אותו ברטוס מ. קובלסקי, לפי תסריט שנכתב על ידי מ. קובלסקי ומירלה זרדקביץ'.<ref name=":0"></ref> בסרט מככבים זופיה ויחואץ' , ויצ'ך מקוולדובסקי ויוליה ויניאווה-נרקביץ'.<ref name=":0" />

את "אף אחד לא יירדם ביער 2" העלו לנטפליקס ב-27 באוקטובר 2021.<ref name=":0" /> הסרט הקודם, "אף אחד לא יירדם ביער", הועלה לנטפליקס בשנת 2020.<ref></ref>

== עלילה ==
הסרט מתחיל כאשר ניתן לראות את אדם אדמייץ (מתאוש וייצלאבק) חולם על כך שהוא מציל עלמה במצוקה, שלכודה במבנה דמוי ארמון, בו לבושים האנשים בשמלות וחליפות מפוארות. בהמשך לכך, הוא אוחז בשוטגאן ויורה בכל הנוכחים בחדר, פרט לאותה העלמה. מיד לאחר מכן, הוא מתעורר ומגלה שמדובר בחלום בלבד.

עלילתו של הסרט מתמקדת באותו מחנה הקיץ שהוצג בסרט הראשון, "אף אחד לא יירדם ביער". כמו כן, מככבת ב"אף אחד לא יירדם ביער 2" השחקנית יוליה ויניאווה-נרקביץ' (זושיה ולסקה) שהייתה לניצולה היחידה מהסרט הראשון. לאורכו של הסרט, היא הופכת למפלצת וטוענת שזה קרה כתוצאה מרעל שהגיע מהירח ונספג בגוף שלה.

בסוף הסרט, ניידת מכוחותיה המיוחדים של פולין דורסת את זושיה שבורחת מאדם, שזה עתה שבר את לבה בעקבות כך שסירב לרצוח את ונסה קובלצ'יק (זופיה ויחואץ'). הסרט מסתיים כאשר כל השחקנים מתים, מתאבדים או נרצחים פרט לאדם, שמובל על ידי השוטרים לוורשה, במטרה לחקור אותו ואת כל מה שאירע במחנה הקיץ.

== צוות השחקנים ==
* מתאוש וייצלאבק – אדם אדמייץ
*זופיה ויחואץ' – ונסה קובלצ'יק
*יוליה ויניאווה-נרקביץ' – זושיה ולסקה
*וויצ'ך מצוולדובסקי <small>(פול')</small> – אוליוויר
*סבסטיאן סטנקיביץ' – מריוש
*אנדז'יי גרבובסקי – סמל ולדק גוויזדלה
*לך דיבליק – יאנוש
*איזבלה דוברובסקה <small>(פול')</small> – יאנצ'קה
*רוברט וואביץ' – סלוואק
*מיכל זברויה – רוצח מס' 1 / רוצח מס' 2

== קישורים חיצוניים ==
* 

== הערות שוליים ==

קטגוריה:סרטי 2021
קטגוריה:סרטי אימה מ-2021
קטגוריה:סרטים בפולנית
קטגוריה:סרטי אימה פולניים
קטגוריה:סרטי סלאשר פולניים
קטגוריה:סרטי אימה על-טבעיים משנות ה-2020
היום היום

"היום היום" הוא שיר עברי שכתב דודו ברק והלחין ועיבד מוני אמריליו.

== על השיר ==

השיר בוצע לראשונה בשנת 1971 על ידי שלישיית פיקוד מרכז עם הסולנית דורית ראובני ולצידה גיא יפה ושלום קוולר, שפעלה פחות משנתיים, אך הקליטה כמה שירים שהפכו לקלאסיקות בזמר העברי. במיוחד בלט השיר "היום היום" שזכה להצלחה גדולה, ואף נבחר כ"שיר השנה" במצעד הפזמונים העברי השנתי תשל"ב של קול ישראל ששודר בתוכנית מקום בצמרת. בנוסף בלטו השירים: "יש פרחים" ו"ציפור בגשם", שלושת השירים הולחנו ועובדו על ידי מוני אמריליו שהיה המנהל המוזיקלי של השלישייה.

== מיקומי שיא ==

== קישורים חיצוניים ==
* [https://zemer.nli.org.il/song/Bait_Lazemer003774313 מילים לשיר "היום היום" - בית לזמר העברי - הספרייה הלאומית]
* 
* [http://www.army-bands.co.il/band.asp?id=34 שלישיית פיקוד המרכז] באתר "שרים במדים"

קטגוריה:שירי 1971
קטגוריה:סינגלים מ-1972
קטגוריה:שירי להקות צבאיות
קטגוריה:שירי דורית ראובני
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי מוני אמריליו
קטגוריה:סינגלים שהגיעו למקום הראשון בישראל
קטגוריה:שירים שהופקו על ידי שי ראובני
קטגוריה:ריקודי עם בישראל: שירים
קטגוריה:שירים על זמן
גבעת זמן

מסלול ה[[סקר Tangra 2004/05.]]
[[מפה טופוגרפית של האי ליווינגסטון והאי סמית'.]]
גבעת זמן (באנגלית: Zemen Knoll; בבולגרית: Земенска могила) היא פסגה ברמת וידין בחצי האי וארנה באי ליווינגסטון באיי שטלנד הדרומיים, שבאנטארקטיקה.

גובהה של הפסגה 453 מטרים מעל גובה פני הים.

גבעת זמן מתנשאת מעל קרחון קאליאקרה שמדרום-מזרח לה;

גבעת זמן מתנשאת מעל שדה השלג סדינני, שמצפון-מערב וממערב לה.

גבעת זמן ממוקמת 280 מטרים צפונית לפסגת ראדנובו;

גבעת זמן ממוקמת 840 מטרים דרומית-מערבית לפסגת מיזייה;

וכן גבעת זמן ממוקמת 1.59 קילומטרים מערבית לפסגת אחטופול.

== היסטוריה ==
=== מיפוי הגבעה ===

הגבעה מופתה לראשונה על ידי סוקרים בולגרים בשנים 2005 ו-2009 כחלק מהסקר הטופוגרפי הבולגרי Tangra 2004/05.

=== מקור השם ===

הגבעה נקראת על שם העיירה זמן שבמערב בולגריה.

השם אושר רשמית ב-11 באפריל 1985.

=== הטיפוס על הגבעה ===

הטיפוס הראשון לפסגת הגבעה בוצע על ידי ליובומיר איבנוב (Любомир Иванов) שיצא ממחנה אקדמיה ב-25 בדצמבר 2004, כחלק מסקר Tangra 2004/05.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=134687 גבעת זמן] באתר הגאזט האנטארקטי הרשמי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=134687 גבעת זמן] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-60.175989746032705,-62.54097200000001,14&?query=&?map_type=hybrid תצלום לוויין של אזור קרחון אוסלנה, תוך סימון אתרים נוספים באזור] באתר copernix
* [https://www.marineregions.org/gazetteer.php?p=details&id=14618 גבעת זמן] באתר marineregions
* [https://www.mindat.org/feature-6629929.html גבעת זמן] באתר mindat

== הערות שוליים ==

זמן
זמן